HY is in die Kaap gebore en getoë, het sy rugbytande daar geslyp, toe op die veld vir die Griffons, Bulle en Valke gedraf . . .
Vir Kobus Henning, onderwyser by die Jeffreys Bay Comprehensive High School, is die rugbysirkel voltooi. Maar niemand, hy in-kluis, glo die skuif gaan maklik wees nie. Hy betree nou ’n mynveld - en hy weet dit. En hy het groot tokse om vol die staan: die van voormalige breier Earl Hill.
Henning speel reeds sedert sy kinderdae rugby: beide vir die Westelike Provinsie Laerskool Craven Week-rugbyspan, asook vir die Griffons-rugbyspan. Sy eerste groot tree na senior rugby was toe hy sy debuut vir die NWU-PUK en Luiperds gemaak het. Hy het ook vir die Bulle, Valke en die Suid-Afrikaanse Rugbyspan gespeel, asook rugbyliga.
Voor hy by skolerugby betrokke geraak het, was hy ’n Craven Week-keurder en het spanne soos NWU-PUK en die Nasionale Ju-niorspan van Namibië afgerig.
“Dit is ’n voorreg om met die jong belo-wende spelers van Jeffreysbaai te kan werk en hulle te vorm,” sê Henning. “Nie baie mense kry die geleentheid om so ’n groot impak te kan maak nie.”
Wat hom opgewonde maak, is dat skole- en klubrugby in Jeffreysbaai kerngesond is. “Ons is ’n kweekskool vir van die beste jong talent in Suid-Afrika. Spanne wat teen ons speel, moet weet hulle gaan sweet vir ’n oorwinning.”
Die man met sterk Christenwaardes, glo dat sukses lewens kan verander. Hy wil graag ’n goeie voorbeeld stel met wat hy op en van af die veld doen.